Boris Mikhaïlov (fotógrafo)

**Boris Andreïevitch Mikhaïlov**, en idioma ruso *Борис Андреевич Михайлов*, nado en Khárkiv o 25 de agosto de 1938, é un fotógrafo ucraíno.

## Traxectoria
Estudou enxeñaría polo que comezou exercendo de enxeñeiro, con todo, interesouse pola fotografía aprendéndoa dun modo autodidacta e con 28 anos realizou as súas primeiras fotos, dedicándose a producir fotografías. Tivo que abandonar o seu traballo de enxeñeiro ao considerar a KGB como pornografía unhas fotografías que realizara da súa muller espida, por tanto desde finais da década dos sesenta dedicouse de modo exclusivo á fotografía. 

A súa obra atópase próxima a unha fotografía conceptual oposta ao realismo socialista que existía na Unión Soviética; nas súas series empregou escenificacións, fotografías coloreadas ou imaxes antigas cun tratamento novo. Entre 1968 e 1975 realizou unha serie fotográfica coñecida como a "Serie Vermella" na que utilizaba de modo predominante a cor vermella ao fotografar ás persoas e a vida na cidade de Khárkiv. Entre 1971 e 1985 realizou unha serie chamada *Luriki* que eran retratos de persoas coloreados a man na súa maior parte. En 1980 fixo unha serie titulada *Salt Lake* na que recollía fotografías de persoas bañándose nunha zona de verteduras industriais, realizada en branco e negro con algunhas viradas ao sepia. En 1982 a serie *Viscidity* que eran fotos en branco e negro que incorporaban textos. En 1993 a serie *At Dusk* evoca a evacuación durante a Segunda guerra mundial aínda que recolle a vida das persoas humildes en Ucraína a finais do século XX; as fotografías están realizadas cunha viraxe en azul. En 1999 a serie *Case History* trata sobre a vida das persoas sen fogar.

En 1997 recibiu o Premio Albert Renger-Patzsch e no ano 2000 o Premio internacional da Fundación Hasselblad, ao ano seguinte o Premio Citibank e o Premio *Krazna Krausz* ao mellor libro.

## Publicacións
**If I were a German.* Dresden: Verlag der Kunst Dresden, 1995. 
**Boris Mikhailov.* Stuttgart: Oktagon, 1995. .
**By the Ground.* Stuttgart: Oktagon, 1996. .
**At DUSK.* Stuttgart: Oktagon, 1996. .
**Unfinished Dissertation.* Zúric: Scalo, 1998. . Cun ensaio de Margarita Tupitsyn.
**Case History.* Zúric: Scalo, 1999. .
**Boris Mikhailov: The Hasselblad Award 2000.* Zúric: Scalo, 2001. .
**Äußere Ruhe / Äussere Ruhe (Drucksache N.F. 4).* Düsseldorf: Richter, 2000. . Fotografías e texto ruso. Inclúe unha tradución ao alemán das notas da fotografía, unha entrevista co artista (en alemán) de Marina Achenbach e biografías (en alemán). Edición de 1000 exemplares.
**Boris Mikhailov.* Phaidon 55 series. Londres : Phaidon, 2000.
**Salt Lake.* 2002 
**Boris Mikhailov: A Retrospective.*
**Zúric: Scalo, 2003. .
***Eine Retrospektive.*
**Look at Me I Look at Water . . . or Perversion of Repose*, Göttingen: Steidl, 2004. .
**Crimean Snobbism.* Tokio: Rathole, 2006.
**Suzi Et Cetera.* Colonia: Walther König, 2007. .
*''Yesterday's Sandwich.* Londres: Phaidon, 2009. .
**Maquette Braunschweig.* 2010. 
**The Wedding.* Londres: Mörel Books, 2011. .
**Tea Coffee Cappuccino.* Colonia: Walther König, 2011. .
**Time is out of Joint.* Berlín: Distanz, 2012. .
**I Am Not.* Londres: Morel, 2015. . Cun texto de Simon Baker. Edición de 500 exemplares.
**Suzi et Cetera (Part 2).* 89 Books, 2019.
**Yesterday's Sandwich II.* Tokio: Super Labo, 2019.

## Exposicións
### Exposicións individuais
* 2001: Saatchi Gallery, Londres.
* 2001: *Case History & Heiner Müller Project,* Haus der Kulturen der Welt, Berlín.
* 2002: *The Insulted and the Injured,* Pace/MacGill Gallery, Nova York.
* 2003: *Private Freuden, lastende Langweile, öffentlicher Zerfall - eine Retrospective,* Fotomuseum Winterthur, Winterthur, Suíza.
* 2004: Institute of Contemporary Art, Boston, MA.
* 2004: Palau de la Virreina, Barcelona.
* 2005: *Look at me I look at Water,* Centre de la Photographie, Xénova.
*2011:"Case History ", Museum Of Modern Art, Nova York.
*2019: *The Forbidden Image,* PinchukArtCentre, Kíiv.
*2019: *The Space between Us,* Kunsthalle Baden Baden, Alemaña.

### Exposicións colectivas
* 2009: *Ça me touche,'' Rencontres d'Arles festival, Arles, Francia. Comisariado por Nan Goldin.
* 2012: *Revolution vs Revolution,* Beirut Art Center, Beirut, Líbano.

## Recoñecementos
* 1997: Albert Renger-Patzsch Buchpreis.
* 1996: Premio da Fundación de Arte Contemporánea Coutts, Suíza.
* 2000: Premio Internacional de Fotografía da Fundación Hasselblad, Suecia.
* 2001: Premio de fotografía Citigroup (máis tarde rebautizado como Premio de fotografía Deutsche Börse), The Photographers' Gallery, Londres.
* 2001: Premio Photo Book da Fundación Krazna-Krausz, Londres (Premio Kraszna-Krausz Book).

## Notas
## Véxase tamén
### Outros artigos 
* Escola de Fotografía de Khárkiv
### Ligazóns externas 
* Biografía (en inglés)
* Exposicións